proxectonos/corpus_dominio_legal_administrativo_tmp huggingface dataset:
CONVOCATORIA DE BOLSA DE TRABALLO DE ADMINISTRATIVO DO CONCELLO DE PONTECESURES
ADMINISTRACIÓN LOCAL — Municipal — Pontecesures (Persoal, oposicións, 29/12/2023)

A Alcaldía ditou Resolución núm.: 2023-0152, con data de 02.03.2023, pola que aproban, a convoncatoria e as bases que rexerán a bolsa de traballo de Administrativo da Escala de Administración Xeral, mediante concurso-oposición libre. As persoas que desexen participar nestes procesos selectivos deberán presentar unha instancia cuxo modelo se facilitará no rexistro xeral, na sede electrónica (pontecesures. sedelectronica. gal) ou páxina web do concello (www.pontecesures.org) e será dirixida á Alcaldía, con independencia de que se admitirá calquera outro modelo no que consten os datos da persoa solicitante, DNI, domicilio, teléfono/s de contacto e correo electrónico, e adxuntar a documentación esixida segundo a convocatoria. A presentación de solicitudes poderá facerse no rexistro xeral ou na sede electrónica do Concello ou en calquera das formas establecidas no artigo 16.4, da Lei 39/2015, do 1 de outubro, do procedemento administrativo común das administracións públicas. O prazo de presentación de instancias para participar na bolsa de traballo de ADMINISTRATIVO/A será de 10 días hábiles, que se contarán a partir do día seguinte á publicación do extracto da convocatoria no Boletín Oficial da Provincia de Pontevedra. As bases publicaranse integramente na sede electrónica, no taboleiro electrónico do Concello de Pontecesures (pontecesures. sedelectronica. gal), e na páxina web (www.pontecesures.org). DOCUMENTO ASINADO DIXITALMENTE AO MARXE
APROBACIÓN, EXPOSICIÓN PÚBLICA E COBRANZA DA LISTA COBRATORIA DO PREZO PÚBLICO DA PISCINA MUNICIPAL DE CANGAS DO MES DE XUÑO DE 2023
ADMINISTRACIÓN LOCAL — Municipal — Cangas (Recadación, 09/06/2023)

A ALCALDÍA-PRESIDENCIA, mediante Resolución de data 01 de XUÑO de 2023, RESOLVEU PRIMEIRO: Aprobar a lista cobratoria do prezo público polo servizo da piscina cuberta climatizada municipal do Concello de Cangas e instalacións anexas correspondente a mes de XUÑO de 2023, autorizados ó amparo do Regulamento da Piscina Municipal e de acordo coa Ordenanza reguladora do Prezo Público da Piscina Cuberta. SEGUNDO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A publicación deste anuncio produce os efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. TERCEIRO: A partir do día seguinte ó da publicación do anuncio no Boletín Oficial da Provincia, a lista cobratoria permanecerá exposta ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. CUARTO: De conformidade co disposto na Lei 58/2003, de 17 de decembro, xeral tributaria, establécese como período de cobranza o tempo comprendido entre a súa aprobación e a data en que transcorran dous meses dende o día seguinte ó da publicación do presente anuncio no Boletín Oficial da Provincia. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. QUINTO: Contra a presente resolución e a lista cobratoria que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. DOCUMENTO ASINADO ELECTRONICAMENTE
EXPEDIENTE DE MODIFICACIÓN DE CRÉDITOS Nº 444/2023 MC10/2023 TC1
ADMINISTRACIÓN LOCAL — Municipal — Agolada (Presupostos e cadros de persoal, 16/08/2023)

Aprobado polo Pleno desta Corporación, en sesión de 08 de agosto de 2023 o expediente de modificación de créditos nº 444/2023 MC10/2023 TC1, baixo a modalidade de transferencia de créditos entre aplicacións orzamentarias de distinta área de gasto dentro do vixente orzamento municipal, por importe de 45.000,00 euros e dando cumprimento ao establecido nos artigos 169 e 177 do Texto Refundido da Lei Reguladora das Facendas Locais, Real Decreto Lexislativo 2/2004, exponse ao público, polo prazo de quince días hábiles a fin de que durante o mesmo, que empezará a contar desde o día seguinte ao da inserción do presente edicto no Boletín Oficial da Provincia, poidan formularse as reclamacións que se consideren pertinentes. Agolada, 08 de agosto de 2023 O Alcalde Asdo. Luis Calvo Miguélez (DOCUMENTO ASINADO DIXITALMENTE Á MARXE)
CALENDARIO DO CONTRIBUÍNTE PARA O EXERCICIO 2023
ADMINISTRACIÓN LOCAL — Municipal — Forcarei (Recadación, 08/03/2023)

Mediante resolución da Alcaldía vense de aprobar o CALENDARIO DO CONTRIBUÍNTE PARA O EXERCICIO 2023, fixando as datas de comezo e remate do período voluntario de recadación de cada un dos ingresos de cobro periódico e notificación colectiva con deivindicación no exercicio 2023, así como as datas de cargo dos recibos a abonar mediante domiciliación bancaria. Procédese á súa publicación, no Boletín Oficial da Provincia e no taboleiros de anuncios do Concello, para a súa difusión e xeral coñecemento: Fraccionamento e aprazamento do pago. Os interesados poderán solicitar o aprazamento ou fraccionamento do pago destes tributos. Trala solicitude abrirase expediente para resolver sobre a mesma, de acordo co establecido na lexislación vixente. En virtude da Base 36 das Bases de Execución do Orzamento, non se poden conceder fraccionamentos cando o importe do principal sexa inferior a 100 €. Modificacións. O Concello resérvase a facultade de modificar a datas sinaladas no calendario, cando existan razóns de carácter técnico, debidamente xustificadas, que impidan o seu cumprimento. Calquera modificación será obxecto de difusión, polos mesmos medios que o presente calendario. Forcarei, a 24 de febreiro de 2023. A Alcaldesa Verónica Pichel Guisande
NOMEAMENTO DE TENENTES DE ALCALDE DESTE CONCELLO
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 29/06/2023)

- Expediente núm.: 902 / 2023 - Asunto: Nomeamento de Tenentes de Alcalde. De conformidade co disposto nos artigos 20.1. a) e 23.3 da Lei 7/1985 reguladora das Bases de Réxime Local, art.62.1 da Lei 5/1997 de Administración Local de Galicia, e 46 a 48 do RD 2568/1986, do 28 de novembro (ROF), Primeiro.- Nomear Tenentes de Alcalde ós/ás seguintes Concelleiros/as, que substituirán na totalidade das súas funcións, pola orde do seu nomeamento, a esta Alcaldía nos casos de vacante, ausencia, enfermidade ou impedimento: Segundo.- Notificar esta resolución ós/as interesados/as. Terceiro.- Publicar esta resolución no Boletín Oficial da Provincia, sen prexuízo da súa efectividade desde o día seguinte ó da súa data. Cuarto.- Dar conta da presente resolución ó Pleno da Corporación na primeira sesión que este celebre. Así o manda e asina a Sra. Alcaldesa, Dª Marta Valcárcel Gómez, en Salvaterra de Miño; diante de min, a Secretaria, que dou fe. DOCUMENTO ASINADO ELECTRÓNICAMENTE NA MARXE
EXTRACTOS DA XUNTA DE GOBERNO DE DATA 15/12/2023
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 19/12/2023)

Presidente: Luís López Diéguez. Deputados: Annelies Zeidan Van Rooij, Ariana Belen Layrana Ditado, Maria Umbelina Ortega Villaizan Bencano, Ming Dovhan Cias, Cristhian Mauricio Fomenko Gica, Aurora Mar Alexandru Iulian Glodean Rael, Francisco Alvaro Hathout Carutasu e Tomasz Francisca Begoña Folledo Nechad. Secretario: D. Carlos Cuadrado Romay. Interventor: D. Antonio Graña Gómez. Non asiste: o deputado Basilio Jose De Pinedo Armengol, xustificando a súa ausencia. Declarada aberta a sesión e de orde da Presidencia a Xunta de Goberno adopta por unanimidade os seguintes acordos: (Asinado dixitalmente na data que figura á marxe)
EXPOSICIÓN PÚBLICA APROBACIÓN INICIAL ORZAMENTO 2024
ADMINISTRACIÓN LOCAL — Municipal — Soutomaior (Presupostos e cadros de persoal, 26/12/2023)

Aprobado inicialmente polo Pleno da Corporación en sesión celebrada o día 21 de decembro de 2023, o Orzamento Xeral para o exercicio económico 2024, a Relación de Postos de Traballo e plantilla do persoal para dito exercicio, en cumprimento do disposto no art.169.1 do R. D. Lex.2/2004, do 5 de marzo, e disposicións concordantes, exponse ó público na Secretaría deste Concello, por prazo de quince días hábiles, que empezará a contarse dende o seguinte ó da publicación do presente edito no B. O. da Provincia, a fin de que durante o mesmo poidan formularse as reclamacións que se consideren pertinentes, que deberán ser dirixidas ó Sr. Alcalde-Presidente desta Corporación. Soutomaior, 21 de decembro de 2023. O ALCALDE, Manuel Antonio Lourenzo Sobral.
EXPEDIENTE DE MODIFICACIÓN DE CRÉDITOS Nº 445/2023 MC 11/2023 TC2
ADMINISTRACIÓN LOCAL — Municipal — Agolada (Presupostos e cadros de persoal, 16/08/2023)

Aprobado polo Pleno desta Corporación, en sesión de 08 de agosto de 2023 o expediente de modificación de créditos nº 445/2023 MC 11/2023 TC2, baixo a modalidade de transferencia de créditos entre aplicacións orzamentarias de distinta área de gasto dentro do vixente orzamento municipal, por importe de 41.733,90 euros e dando cumprimento ao establecido nos artigos 169 e 177 do Texto Refundido da Lei Reguladora das Facendas Locais, Real Decreto Lexislativo 2/2004, exponse ao público, polo prazo de quince días hábiles a fin de que durante o mesmo, que empezará a contar desde o día seguinte ao da inserción do presente edicto no Boletín Oficial da Provincia, poidan formularse as reclamacións que se consideren pertinentes. Agolada, 08 de agosto de 2023 O Alcalde Asdo. Luis Calvo Miguélez (DOCUMENTO ASINADO DIXITALMENTE Á MARXE)
NOMEAMENTO FUNCIONARIOS DE CARREIRA PROCESO ESTABILIZACIÓN EMPREGO TEMPORAL
ADMINISTRACIÓN LOCAL — Municipal — Mos (Persoal, oposicións, 23/11/2023)

Concluído o procedemento selectivo incluído no marco de estabilización de emprego temporal da convocatoria das prazas de funcionarios/as de carreira no Concello de Mos, publícanse os nomeamentos como funcionarios/as de carreira a favor dos seguintes candidatos/as por haber superado o correspondente proceso selectivo: O que se fai público aos efectos do artigo 62 do texto refundido da Lei do Estatuto Básico do Empregado Público aprobado polo Real Decreto Lexislativo 5/2015, de 30 de outubro. Documento asinado electronicamente.
MODIFICACIÓN ORDENANZA FISCAL IBI
ADMINISTRACIÓN LOCAL — Municipal — Covelo (Ordenanzas e Regulamentos, 15/11/2023)

O Pleno da Corporación Municipal de Covelo, en sesión celebrada o día 10 de novembro de 2023, acordou a modificación da Ordenanza Fiscal do Imposto sobre Bens Inmobles de Natureza Urbana e Rústica. De conformidade co establecido no artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, queda exposto ó público na Secretaria do Concello o expediente tramitado ó efecto, durante un prazo de 30 días hábiles, contados a partir do seguinte á publicación deste edicto no Boletín Oficial da Provincia e dentro deste prazo os interesados poderán examinar o expediente e presentar as reclamacións e suxestións que estimen oportunas. O que se fai público para xeral coñecemento. Covelo, 10 de novembro de 2023. O ALCALDE, Asdo. Juan Pablo Castillo Amigo.
CONVOCATORIA ASEMBLEA XERAL A CELEBRAR O DÍA 30/08/2023
SECCIÓN NON OFICIAL —  — Comunidade de Usuarios de Auga de Rebordelo (Outros documentos, notificacións e informacións públicas, 15/09/2023)

A Xunta Rectora da Comunidade de Usuarios Da Auga De Rebordelo, convoca a tódolos usuarios a unha Asemblea Xeral con carácter Extraordinario ó próximo sábado día 30 de Setembro de 2023, as 16:30 horas en primeira convocatoria e as 17:00 en segunda convocatoria, no lugar de costume, e con arranxo a seguinte: Nota.- As persoas que non sean titulares dunha acometida da auga, para poder asistir a reunión deberán vir acompañados dunha autorización firmada polo titular da mesma, indicando a data da reunión para a cal foi autorizado a asistir.
RELACIÓN PROVISIONAL DE PERSOAS ASPIRANTES ADMITIDAS E EXCLUIDAS DO PROCESO SELECTIVO DUN POSTO DE AUXILIAR DE XESTIÓN TRIBUTARIA E INFORMACIÓN (CE2022CO-N)
ADMINISTRACIÓN LOCAL — Provincial — Deputación Provincial (Persoal, oposicións, 09/02/2023)

Expediente 2022069122 Asunto Relación provisional de persoas aspirantes admitidas e excluidas do proceso selectivo dun posto de Auxiliar de xestión tributaria e información correspondente á convocatoria de varios procesos selectivos de estabilización de emprego temporal para cubrir as necesidades de carácter estrutural e permanente nos distintos centros e servizos (CE2022CO-N) Trámite Aprobación da relación provisional de persoas aspirantes admitidas e excluidas O deputado delegado en materia de Persoal, en virtude das competencias delegadas da Presidencia, ditou a seguinte RESOLUCIÓN: De conformidade co disposto na base da convocatoria publicada no Boletín Oficial da Provincia de Pontevedra (BOPPO) núm.227, 28 de novembro de 2022, de varios procesos selectivos de estabilización de emprego temporal para cubrir as necesidades de carácter estrutural e permanente nos distintos centros e servizos (CE2022CO-N), RESOLVO aprobar a lista provisional de persoas aspirantes admitidas e excluídas no proceso de selección dun posto de Auxiliar de xestión tributaria e información, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO, na sede electrónica (https://sede.depo. gal/) e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de 5 días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, na sede electrónica (https://sede.depo. gal/) e no taboleiro de anuncios do Pazo provincial. Asinada dixitalmente á marxe
CONTRATACIÓN COMO PERSOAL LABORAL FIXO MEDIANTE PROCESO DE ESTABILIZACIÓN DO EMPREGO TEMPORAL
ADMINISTRACIÓN LOCAL — Municipal — Guarda, A (Persoal, oposicións, 11/12/2023)

Mediante resolucións da Alcaldía do Concello da Guarda se acordou a contratación como persoal laboral fixo para ocupar varias prazas incluídas na OEP extraordinaria para estabilización de emprego: O Alcalde. Documento firmado electrónicamente.
APROBACIÓN DEFINITIVA MODIFICACIÓN ORZAMENTARIA Nº 26/2023
ADMINISTRACIÓN LOCAL — Municipal — Gondomar (Presupostos e cadros de persoal, 06/11/2023)

En cumprimento do artigo 169.1, por remisión do 177.2, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, xa que non se presentaron alegacións durante o prazo de exposición ao público, queda automaticamente elevado a definitivo o acordo plenario de aprobación inicial do Concello de Gondomar, adoptado o 14 de setembro de 2023, sobre a modificación de crédito nº 26/2023 na modalidade de suplemento de crédito financiado con remanente de tesourería para gastos xerais por importe de 880.877,51 euros, que se fai público resumido por capítulos: Contra este acordo, segundo o disposto no artigo 113 da Lei 7/1985, do 2 de abril, reguladora das bases do réxime local, os interesados poderán interpor directamente un recurso contencioso-administrativo, na forma e prazos establecidos nos artigos 25 a 43 da Lei 29/1998, do 13 de xullo, reguladora da dita xurisdición. Sen prexuízo disto e consonte o establecido no artigo 113.3 da Lei 7/1985, a interposición do recurso non suspenderá por si soa a efectividade do acto ou acordo impugnado. (Documento asinado dixitalmente á marxe).
PREZO PUBLICO CARREIRA POPULAR
ADMINISTRACIÓN LOCAL — Municipal — Mondariz (Recadación, 08/08/2023)

Por Decreto de Alcaldia de data 1 de agosto de 2023 (2023/0492), se ditou o seguinte acordo: Tendo en conta a ordenanza reguladora do prezo público por actividades socioculturais aprobada por acordo de pleno de 30 de xullo de 2011 (BOPO nº 196 de 11 de outubro de 2011), onde se establece para fixar o importe dos precios públicos de cada actividade así como a necesidade de que estes cubran como mínimo o custo da mesma coa excepción de que existan razóns sociais benéficas culturais e de interese público que aconsellen que estes sean inferiores. Vista a memoria económica da actividade “VII CARREIRA POPULAR DE MONDARIZ” asinada polo alcalde o 20/07/2023 que terá lugar o 23 de setembro de 2023. Tendo en conta o orzamento da actividade que será organizada directamente por este Concello con medios propios ou externos mediante a contratación menor con empresas externas, no caso de falta de medios propios, e previo informe técnico económico sobre o precio público, en relación co custo e rendemento do servizo/actividade. De conformidade co disposto no artigo 47 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo, e en aplicación da competencia da Alcaldia (a non haber Xunta Goberno Local) establecida pola Ordenanza municipal, esta Alcaldía propón a adopción do seguinte PRIMEIRO. Declarar a existencia de razóns sociais, culturais e de interés público que aconsellan fixar un precio público inferior ó custo da actividade “VII CARREIRA POPULAR DE MONDARIZ” que terá lugar o vindeiro 23 de setembro de 2023. SEGUNDO. Aprobar o importe do prezo público pola realización da actividade “VII CARREIRA POPULAR DE MONDARIZ” fixando as seguintes tarifas: -5 euros por participante, agás as categorías de menores, que quedarán exentas do pago. TERCEIRO. Publicar o presente Acordo no taboleiro de anuncios do Concello e en o Boletín Oficial da Provincia a efectos do seu xeral coñecemento e dar conta o Pleno na seguinte sesión. Contra a presente resolución, que pon fin á vía administrativa, pode recorrerse potestativamente en reposición, no prazo dun mes a contar desde o día seguinte á recepción desta notificación, ante deste Concello, de conformidade co artigo 14 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo e o artigo 108 da Lei 7/1985, de 2 de abril, Reguladora das Bases do Réxime Local. O prazo para interpor, no seu caso, recurso contencioso-administrativo, ante o Xulgado do Contencioso-Administrativo de Pontevedra, será de 2 meses a contar desde o día seguinte ao da recepción da resolución expresa do recurso de reposición. Se non houbese resolución expresa o prazo será de 6 meses, a contar desde a data en que se entenda desestimado por silencio o recurso de reposición en virtude do artigo 46.1 da Lei 29/1998, de 13 de xullo, Reguladora da Xurisdición Contencioso-Administrativa. Todo iso sen prexuízo de que poida exercitar calquera outro recurso que estime como máis pertinente ao seu dereito.
COBRO SERVIZO DE AXUDA NO FOGAR SETEMBRO 2023
ADMINISTRACIÓN LOCAL — Municipal — Illa de Arousa, A (Recadación, 30/10/2023)

Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza do tributo indicado, será do día 02 de novembro de 2023 ao 02 de xaneiro de 2024, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará polo departamento de Recadación. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. As persoas contribuíntes poden domiciliar este pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde-presidente. (Documento asinado dixitalmente)
APROBACIÓN PREZO PÚBLICO SERVIZO GUARDERIA MUNICIPAL XUÑO 2023
ADMINISTRACIÓN LOCAL — Municipal — Estrada, A (Recadación, 12/06/2023)

Mediante o Decreto da Alcaldía núm 1071/2023, do 8 de xuño de 2023, aprobouse a liquidación correspondente ao Prezo público polo servizo de gardería municipal de XUÑO DE 2023 cun importe de: 2.701,07 € € e un total de 92 usuarios. Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: -Reposición, perante a Alcaldía deste concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideraren oportuno. Prazo de ingreso: o período voluntario de cobranza dos tributos indicados, para o Concello da Estrada, será do día 8/6/23 ao 8/8/2023, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a devindicación da recarga correspondente e os demais conceptos esixibles, tal e como se fixan nos artigos 26, 28 e 161 da Lei 58/2003 xeral tributaria. Asinado dixitalmente na marxe O alcalde en funcións,
IN407A 2022/425-4. UFD DISTRIBUCIÓN ELECTRICIDAD S. A. LEVANTAMENTO DAS ACTAS PREVIAS Á OCUPACIÓN DOS BENS E DEREITOS AFECTADOS POLA LMTS SDM711 E SUBSTITUCIÓN CTI SANTA MARÍA DE RANS V36AGR1 POR CTC. VIGO
XUNTA DE GALICIA — VICEPRESIDENCIA PRIMEIRA E CONSELLERÍA DE ECONOMÍA, INDUSTRIA E INNOVACIÓN — XEFATURA TERRITORIAL DE PONTEVEDRA (Outros documentos, notificacións e informacións públicas, 21/09/2023)

A instalación denominada LMTS SDM711 e substitución CTI Santa María Rans 36AGR1 por CT foi declarada de utilidade pública mediante resolución da Xefatura Territorial de Pontevedra do 10 de xullo de 2023, o que leva implícita a urxente ocupación dos bens e dereitos afectados, tendo a condición de beneficiaria a empresa UFD Distribución Electricidad, S. A. Segundo o disposto no artigo 52 da Lei de expropiación forzosa e no art.56.1 da Lei 24/2013, do 26 de decembro, do sector eléctrico, comunícase que o día 15 de decembro de 2023, a partir das 13 horas, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e no taboleiro de edictos do concello de Vigo. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Vigo, 7 de setembro de 2023 A xefa territorial Beatriz López del Olmo
XUNTA ORDINARIA DA COMUNIDADE DE AUGAS VITUREIRA
SECCIÓN NON OFICIAL —  — Comunidad de Augas de Vitureira–Budiño (Outros documentos, notificacións e informacións públicas, 15/03/2023)

O que subscribe, Don Yannick Bottazzi Garai, con DNI XXXXXXXXX, actuando como Presidente da Comunidade de Augas de Vitureira- Budiño, pola presente convoco o vindeiro día 02 de abril de 2023, no Centro Cultural A Forna, ás 10:00h en primeira convocatoria e as 10:30h en segunda, a Asemblea Xeneral Ordinaria da comunidade co siguiente Orden del día e aprobación, no seu caso, do que proceda: 1.—Lectura e aprobación da acta anterior.2.—Presentación e aprobación se procede do estado de contas.3.—Explicación de Obras Realizadas.4.—Altas e Baixas de Abonados e cambio de titularidade.5.—Contratación empresa de administración e xestión (gestoría). 6.—Información respecto a alta de suministro eléctrico.7.—Autorización a Xunta Directiva para presentación de subvencións.8.—Rogos e preguntas. O Presidente da Comunidade, Don Yannick Bottazzi Garai, a 07 de marzo de 2023.
RELACIÓN PROVISIONAL DE PERSOAS ASPIRANTES ADMITIDAS E EXCLUÍDAS DO PROCESO SELECTIVO DUNHA PRAZA DE AUXILIAR DE LABORATORIO CORRESPONDENTE Á CONVOCATORIA DE VARIOS PROCESOS SELECTIVOS DE ESTABILIZACIÓN DE EMPREGO TEMPORAL (CE2022CO-N)
ADMINISTRACIÓN LOCAL — Provincial — Deputación Provincial (Persoal, oposicións, 27/01/2023)

Expediente 2022069122 Asunto Relación provisional de persoas aspirantes admitidas e excluídas do proceso selectivo dunha praza de auxiliar de laboratorio correspondente á convocatoria de varios procesos selectivos de estabilización de emprego temporal para cubrir as necesidades de carácter estrutural e permanente nos distintos centros e servizos (CE2022CO-N) Trámite Aprobación da relación provisional de persoas aspirantes admitidas e excluidas O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.227, 28 de novembro de 2022, correspondente á convocatoria de varios procesos selectivos de estabilización de emprego temporal para cubrir as necesidades de carácter estrutural e permanente nos distintos centros e servizos (CE2022CO-N), RESOLVO aprobar a lista provisional de persoas aspirantes admitidas e excluídas no proceso de selección dunha praza de Auxiliar de laboratorio, encadrada na escala de Administración especial, subescala servizos especiais, clase cometidos especiais, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO, na sede electrónica (https://sede.depo. gal/) e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de 5 días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, na sede electrónica (https://sede.depo. gal/) e no taboleiro de anuncios do Pazo provincial. Asinada dixitalmente á marxe Non hai persoas aspirantes excluídas
CONCESIÓN DAS SUBVENCIÓNS, EN RÉXIME DE CONCORRENCIA COMPETITIVA, PARA ACTIVIDADES DE CARÁCTER TURÍSTICO DURANTE O ANO 2023
ADMINISTRACIÓN LOCAL — Provincial — Deputación Provincial (Subvencións e axudas, 03/11/2023)

A Xunta de Goberno desta Deputación Provincial na súa sesión ordinaria do día 27 de outubro de 2023, adoptou, entre outros, o seguinte acordo: A Xunta de Goberno da Deputación Provincial de Pontevedra, na súa sesión ordinaria do día 13 de xaneiro de 2023 acordou aprobar as bases reguladoras das subvencións en réxime de concorrencia competitiva para actividades de carácter turístico durante o ano 2023. As bases reguladoras das subvencións e o extracto foron publicados no Boletín Oficial da Provincia de Pontevedra (BOPPO) nº 15 de 23 de xaneiro de 2023 e no portal da Base de Datos Nacional de Subvencións. O prazo de presentación de solicitudes era dun mes, contado a partir do día seguinte ao da publicación da convocatoria e do extracto no BOPPO. O 18 de outubro de 2023 o órgano instrutor do procedemento emite informe ao respecto. O 19 de outubro de 2022 Intervención emite informe favorable de fiscalización. O 20 de outubro de 2023 a Comisión de Valoración, á vista dos antecedentes e de conformidade co informe do órgano instrutor efectúa a valoración das solicitudes admitidas, previa exclusión dos beneficiarios que non cumpren cos requisitos da convocatoria. No relativo ao réxime xurídico: Consta no expediente o informe do órgano instrutor do expediente sobre a valoración das solicitudes, informe favorable de Intervención sobre a mesma e informe da comisión de valoración. O órgano competente para a concesión das subvencións e desestimación das solicitudes é a Xunta de Goberno, conforme ao establecido no artigo 35 da Lei 7/1985, de 2 de abril, reguladora das Bases do Réxime Local, o artigo 63 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais en concordancia coa base 16ª das de execución do orzamento da Deputación de Pontevedra para o ano 2023. En consecuencia, visto o que antecede e a normativa de pertinente aplicación a Xunta de Goberno acorda por unanimidade: O que lle comunico a Vde. para o seu coñecemento e efectos, coa salvidade que establece o art.206 do RD 2568/86, de 28 de novembro. Asinado dixitalmente na data que figura á marxe. Contra este acordo que pon fin á vía administrativa poderá interpoñer recurso potestativo de reposición perante o mesmo órgano que o ditou, no prazo de un mes a partir do día seguinte ó desta notificación (artigos 112 e 124 da Lei 39/2015, de 1 de outubro, de Procedemento Administrativo Común das Administracións Públicas), ou ben, directamente recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa, e todo iso no prazo establecido no artigo 46 da citada Lei. Todo iso sen prexuízo de que poida utilizar calquera outro recurso que estime conveniente.
APROBADAS AS BASES DE SELECCIÓN DO PERSOAL PARA A FESTA DO MARISCO. ÁBRESE O PRAZA DE INSCRICIÓN.
ADMINISTRACIÓN LOCAL — Municipal — Grove, O (Persoal, oposicións, 24/08/2023)

Por Resolución da Alcaldía-Decreto nº 2023-0863 de data 22.08.2023 aprobaronse a convocatoria e as bases do proceso selectivo para a contratación do persoal para o Programa singular de Exaltación da Gastronomía do Grove e Desestacionalización do turismo: Festa do Marisco. As bases estarán expostas no Taboleiro de Anuncios e na sede electrónica do Concello do Grove (https://concellodogrove.sedelectronica. gal/info.0). O período de presentación de instancias será de 5 días hábiles a partir do día seguinte ao da publicación deste anuncio. O Grove, data e sinatura dixital na marxe.—O alcalde, José A. Cacabelos Rico
EXPOSICIÓN PÚBLICA DO PADRÓN DOS PREZOS PÚBLICOS DOS CENTROS MUNICIPAIS DECEMBRO 2022
ADMINISTRACIÓN LOCAL — Municipal — Ponteareas (Recadación, 30/01/2023)

Mediante Resolución de Alcaldía Nº 2023/0085 de data 17/01/2023 aprobouse o padrón pola prestación do Servizo de Escola infantil, Residencia de maiores, Ludoteca, Conservatorio Municipal, Escola de música, Servizo axuda no Fogar Dependencia, Servizo axuda no Fogar Municipal e Aula matinal para o período: DECEMBRO 2022 por un importe total de 35.001,17 euros. O padrón exponse ao público para a súa notificación colectiva, de acordo co establecido no artigo 102.3 da Lei58/2003, do 17 de decembro, Xeral Tributaria, durante o prazo de quince días, a contar desde o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición dos interesados na oficina de Recadación Municipal. Contra as liquidacións incorporadas ao padrón os interesados poderán interpor recurso de reposición ante a Alcaldía, segundo o artigo 14.2 do Texto Refundido da lei reguladora das facendas locais, no prazo dun mes, desde o día seguinte ao remate da exposición ao público do padrón. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta. O prazo de cobro en período voluntario será de dous meses desde o fin do prazo de exposición pública. A carga dos recibos domiciliados producirase o primeiro día do período voluntario de ingreso. DOCUMENTO ASINADO ELECTRONICAMENTE
DH. A36.55214 CONCESIÓN DUN CAUDAL DE AUGA Á CCRR DE REGA OSCURA, NO CONCELLO DE PONTE CALDELAS (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 28/12/2023)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 23 de setembro de 2022 e como resultado do expediente incoado para o efecto, outorgouse á CCRR de Rega Oscura unha concesión de 8240,49 m3 anuais de auga que procede de dous mananciais situados no lugar de Mirón, na parroquia de Tourón (Santa María), no concello de Ponte Caldelas (Pontevedra) con destino a uso gandeiro e a rega. Santiago de Compostela, 13 de marzo de 2023 O xefe do Servizo de Tramitación Técnico-Administrativa do Dominio Público Hidráulico Urtza Fossati Cartie
EXPOSICIÓN PÚBLICA CONTA XERAL DO CONCELLO DE ARBO CORRESPONDENTE AO EXERCICIO 2022
ADMINISTRACIÓN LOCAL — Municipal — Arbo (Presupostos e cadros de persoal, 22/09/2023)

Formulada e rendida a Conta Xeral do Orzamento desta Corporación correspondente o exercicio de 2022, informada pola Comisión Especial de Contas en sesión de 20.09.2023, exponse ó público cos documentos que a xustifican na Secretaría do Concello, polo prazo de quince (15) días hábiles contados a partir do seguinte ó da inserción do presente anuncio no Boletín Oficial da Provincia, ó obxecto de que os interesados lexítimos poidan examinala e formular por escrito os reparos e observacións que coiden pertinentes durante o expresado prazo de exposición, de conformidade co disposto no art.212 do R. D. L.2/2004, do 5 de marzo do texto refundido da lei de facendas locais, na redacción dada pola disposición final décimo novena da Lei 11/2020, de 30 de decembro, de Orzamentos Xerais do Estado para o ano 2021. O Alcalde, Horacio Gil Exposito. Documento asinado dixitalmente o día 20.09.2023.
LISTA PROVISIONAL DE ENTIDADES ADMITIDAS E EXCLUÍDAS PARA PARTICIPAR NO PROGRAMA DEPO EN MARCHA 2023
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 11/04/2023)

A deputada delegada de Cohesión Social, en aplicación da Resolución presidencial de 1 de agosto de 2019 (núm. de rexistro 2019014186) sobre delegación de atribucións da presidenta, e no uso das facultades que lle confire a normativa local vixente, ditou a Resolución presidencial número 2023002778, de 10 de abril de 2023, pola que se resolve: Asinado dixitalmente na marxe
PREZO PÚBLICO DA LUDOTECA DE VERÁN 2023
ADMINISTRACIÓN LOCAL — Municipal — Caldas de Reis (Outros documentos, notificacións e informacións públicas, 16/05/2023)

O Pleno do Concello, en sesión ordinaria celebrada o pasado 27 de abril de 2023, adoptou, entre outros, os seguintes acordos: Primeiro.- Aprobar o prezo público do PLAN MADRUGA E LUDOTECA DE VERÁN 2023, de acordo co seguinte: Segundo.- Publicación o contido do anterior acordo no BOP e no Taboleiro de Anuncios do Concello. Caldas de Reis, maio de 2023. O Alcalde
LISTADO PROVISIONAL DE ADMITIDOS/AS E EXCLUíDOS/AS PARA A COBERTURA CON CARÁCTER DEFINITIVO DUN POSTO DE ENXEÑEIRO/A TÉCNICO/A AGRÍCOLA VACANTE NA PLANTILLA DE PERSOAL FUNCIONARIO
ADMINISTRACIÓN LOCAL — Municipal — Estrada, A (Persoal, oposicións, 14/11/2023)

Mediante a Resolución de Alcaldía n.º 2023- 1589 do día 9 de novembro de 2023 que se transcribe a continuación, aprobouse a listaxe provisional de admitidos/as e excluidos/as para cubrir con carácter definitivo un posto de Enxeñeiro/a Técnico/a Agrícola vacante na plantilla de persoal funcionario do Concello da Estrada. Vistas as bases xerais para a cobertura con carácter definitivo dun posto de Enxeñeiro/a Técnico/a Agrícola, vacante na Plantilla de persoal funcionario deste Concello encadrada no Grupo A, Subgrupo A2, Escala Administración Especial, Subescala Técnico Medio, polo procedemento de oposición libre, publicadas no BOP n.º 88 de 9 de maio de 2022. Visto que rematou o prazo de presentación de instancias, e atendendo á cláusula 5ª das Bases da convocatoria, PRIMEIRO.— Aprobar a lista provisional de admitidos/as e excluidos/as do seguinte xeito: SEGUNDO.— A persoa excluída, poderá no prazo de 10 días hábiles, subsanar ou enmendar, no seu caso, o defecto que houbera motivado a exclusión. A Estrada, 9 de novembro de 2023. O ALCALDE, José C. López Campos.
DELEGACIÓN PARA OFICIAR VODA A FAVOR DA SRA. CONCELLEIRA Mª JESÚS GARROTE REPRESAS
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 13/04/2023)

Visto que, con data de 03 de abril de 2023 foi remitido a esta Alcaldía (nº de rexistro de entrada 2023-E-RC-3350) solicitude para a autorización de matrimonio civil entre Dna. Valero Bonifacino Mart con DNI ******137L-X e D. Victor Saul Rabasseda Faulin con DNI ******521-L para o 14 de maio de 2023. Onde solicitan que oficie a cerimonia o Sra. Concelleira, Dna. M.ª Jesús Garrote Represas. Visto o artigo 51.1 do Código Civil no seu texto vixente, así coma o establecido na directriz cuarta da instrución de 26 de xaneiro de 1995, da Dirección Xeral dos Rexistros e do Notariado, sobre autorización do matrimonio civil polos Alcaldes (segundo a cal, esta delegación debe estar documentada previamente, aínda que non se esixa a comprobación rexistral da mesma, bastando a tales efectos que na acta de autorización se faga constar que a Concelleira actuou por delegación do Alcalde respectivo). Visto o establecido nos artigos 114 a 118 do Real Decreto 2568/1986, de 28 de novembro, polo que se aproba o regulamento de organización, funcionamento e réxime xurídico das Entidades Locais (ROF en adiante) e, en uso das atribucións que me confiren os artigos 21.1 s) da Lei 7/1985, de 2 de abril, reguladora das bases do réxime local (LRBRL), e 51.1 do Código Civil e, de acordo co establecido no artigo 21.3 LRBRL, 1.- Delegar puntualmente na Señora Concelleira da Corporación Dona M.ª Jesús Garrote Represas a miña atribución para a autorización do matrimonio civil entre Dna. Valero Bonifacino Mart con DNI ******137-L e D. Victor Saul Rabasseda Faulin con DNI ******521-L para o 14 de maio de 2023. Onde solicitan que oficie a cerimonia o Sra. Concelleira, Dona M.ª Jesús Garrote Represas.2.- O exercicio da atribución delegada deberá aterse ao establecido na Instrución de 26 de xaneiro de 1995, da Dirección Xeral dos Rexistros e do Notariado, sobre autorización do matrimonio civil polos Alcaldes (BOE 10 de febreiro de 1995) e na normativa vixente na que se basea aquela.3.- Esta delegación de atribucións requirirá, para ser eficaz, a súa aceptación por parte do/da delegado/a. Porén, a delegación entenderase aceptada tacitamente se no termo de tres días hábiles contados dende a notificación deste acordo o/a destinatario/a da delegación non fai manifestación expresa ante esta Alcaldía de que non acepta a delegación. Asemade, esta delegación se rexerá en todos os seus extremos polo establecido nos artigos 114 a 118 ROF e restante normativa concordante.4.- Publicar esta resolución no Boletín Oficial da Provincia.5.- Notificar a presente resolución ó Concelleiro delegado e aos contraentes (unha vez sexa aceptada a delegación expresamente ou se entenda aceptada tacitamente). Documento asinado electronicamente.
NOMEAMENTO COMO PERSOAL LABORAL FIXO. PROCESOS ESTABILIZACIÓN EMPREGO TEMPORAL
ADMINISTRACIÓN LOCAL — Municipal — Cerdedo–Cotobade (Persoal, oposicións, 30/11/2023)

Por Decreto da alcaldía 2023-1527 de data 27.11.2023 adoptouse a seguinte resolución Visto o establecido no Punto Oitavo das Bases Xerais E Específicas Reguladoras Do Proceso De Estabilización Do Persoal Funcionario Interino E Do Persoal Laboral Temporal Do Concello De Cerdedo-Cotobade, publicadas no Boletín oficial da Provincia número 249 de data 30.12.2022 que establece que se debe elaborar a relación de aprobados e aprobadas e acreditar os requisitos. Visto que este requisito levouse ao cabo mediante o Decreto da alcaldía de data 10.08.2023 publicado no BOP nº 157 de data 16.08.2023, e mediante o decreto de data 24.10.2023 publicado no BOP nº de data 27.10.2023. Visto que todos os candidatos presentaron a documentación requirida en prazo. En cumprimento do disposto no Punto Oitavo das Bases Xerais E Específicas Reguladoras Do Proceso De Estabilización Do Persoal Funcionario Interino E Do Persoal Laboral Temporal do Concello De Cerdedo-Cotobade, publicadas no Boletín oficial da Provincia número 249 de data 30.12.2022 do proceso selectivo e de conformidade co artigo 21.1. h) da Lei 7/1985, de 2 de abril, de Bases do Réxime Local, RESOLVO: 1.— Nomear como persoal laboral fixo con efectos 01.12.2023 aos seguintes candidatos.2.— Ordenar a convertir os contratos laboráis temporais en contratos laboráis fixos dos seguintes traballadores: 3.— Nomear como persoal laboral fixo nas prazas que se indican as seguintes persoas: 5.— Proporcionar a información estatística correspondente aos resultados do proceso de estabilización de emprego temporal a través do Sistema de Información Salarial do Persoal da Administración.6.— Formalizado o contrato, comunicar á oficina pública de emprego que corresponda, no prazo do dez días seguintes á súa concertación.7.— Informar á representación legal dos empregados do nomeamento, aos efectos que procedan.8.— Notificar a presente resolución aos interesados e dar conta ao pleno na próxima sesión ordinaria que se celebre”. Cerdedo-Cotobade. O alcalde, Jorge Cubela López. Documento asinado á marxe na data reflictida.
APROBACIÓN DAS DEDICACIÓNS E FIXACIÓN DAS ASISTENCIAS DOS MEMBROS DA CORPORACIÓN ÓS ÓRGANOS COLEXIADOS
ADMINISTRACIÓN LOCAL — Municipal — Pazos de Borbén (Outros documentos, notificacións e informacións públicas, 21/09/2023)

Trala celebración das eleccións municipais procedeuse o día 17 de xuño de 2023 á constitución da nova Corporación municipal e con data do 7 de setembro de 2023 o Pleno do Concello acordou a aprobación das dedicacións e fixación das asistencias dos membros da Corporación ós órganos colexiados, fanse públicos as dedicacións aprobadas: Primeiro.- O alcalde – presidente Xose Luciano Otero Camiña, desempeñará o seu cargo con dedicación exclusiva, manifestando a súa aceptación expresa. Segundo.- O concelleiro Iván Martínez Ventín, desempeñará as funcións delegadas de xefatura das competencias de Medio Ambiente, Ensino e Deportes que inclúe a atención das actividades que se realicen en horario de mañá ou tarde na casa do concello, e relación con outras administracións e cidadás na súa área, nos termos recollidos no Decreto de alcaldía de data 03/07/2023, cunha dedicación parcial de 20 horas semanais. Terceiro.- Asignarlle unha retribución anual ó alcalde, distribuída en 14 pagas, de 37.902,20 euros, e cos gastos correspondentes de seguridade social a cargo do Concello. A ditada cantidade será actualizada anualmente coa variación que se estableza na Lei de orzamentos xerais do Estado para os empregados públicos. Cuarto.- Asignarlle unha retribución anual ó concelleiro Iván Martínez Ventín, distribuída en 12 pagas, de 9.500,00 euros, e os gastos correspondentes de seguridade social a cargo do concello. A ditada cantidade será actualizada anualmente coa variación que se estableza na Lei de orzamentos xerais do Estado para os empregados públicos. Quinto.- O concelleiro que se propón para a súa dedicación parcial manifestará expresamente a súa conformidade ante o Pleno da Corporación. Sexto.- Solicitar ante a Tesourería Territorial da Seguridade Social, a afiliación e a alta do alcalde e do ditado concelleiro con dedicación. Sétimo.- Aprobar o seguinte réxime de asistencias aos restantes membros da Corporación, que non teñan dedicación exclusiva nin parcial, pola concorrencia efectiva ás sesións dos seguintes órganos colexiados: - Asistencia ás sesións do Pleno e da Xunta de Goberno Local: 100,00 euros brutos por sesión. - Asistencia ás sesións da Comisión Especial de Contas: 50 euros. En Pazos de Borbén o 13 de setembro de 2023 O Alcalde DOCUMENTO ASINADO ELECTRONICAMENTE